Ericu950/Stoicheia-meter-silver huggingface dataset:
σπάνει γὰρ ἔστιν ὅτε ξύλων φρύγανα συνεφόρουν καὶ ταῦτα ἀνάψαντες ἐπερρίπτουν τοῖς ἀθλίοις ·
οἱ δὲ ἡμίφλεκτοι καπνῷ τὸ πλέον ἢ πυρὶ διεφθείροντο , τῆς φρυγανώδους ὕλης πῦρ μὲν ἀμενηνὸν καὶ καπνῶδες ἐξαπτούσης καὶ αὐτίκα σβεννυμένης , ἀνθρακοῦσθαι δὲ διὰ κουφότητα μὴ δυναμένης 0 .
πολλοὺς δὲ ἔτι ζῶντας ἱμάσι καὶ βρόχοις περιβαλόντες καὶ ἐπισφίγξαντες τὰ σφυρὰ διὰ μέσης κατέσυρον ἀγορᾶς ἐναλλόμενοι καὶ μη δὲ νεκρῶν ἀπεχόμενοι τῶν σωμάτων ·
διαρτῶντες γὰρ αὐτὰ κατὰ μέλη καὶ μέρη καὶ πατοῦντες οἱ καὶ τῶν ἀτιθάσων θηρίων ὠμότεροι καὶ ἀγριώτεροι πᾶσαν ἰδέαν ἐξανήλισκον , ὡς μη δὲ λείψανον γοῦν ὃ δυνήσεται ταφῆς ἐπιλαχεῖν ὑπολιπέσθαι .
τοῦ δὲ ἐπιτρόπου τῆς χώρας , ὃς μόνος ἐδύνατο βουληθεὶς ὥρᾳ μιᾷ τὴν ὀχλοκρατίαν καθελεῖν , προσποιουμένου ἅ τε ἑώρα μὴ ὁρᾶν καὶ ὧν ἤκουε μὴ ἐπακούειν , ἀλλ ἀνέδην ἐφιέντος πολεμοποιεῖν καὶ τὴν εἰρήνην συγχέοντος , ἔτι μᾶλλον ἐξοτρυνόμενοι πρὸς ἀναισχύντους καὶ θρασυτέρας ὥρμησαν ἐπιβουλὰς καὶ συνταξάμενοι στίφη πολυανθρωπότατα τὰς προσευχάς  πολλαὶ δέ εἰσι καθ ἕκαστον τμῆμα τῆς πόλεως  τὰς μὲν ἐδενδροτόμησαν τὰς δὲ αὐτοῖς θεμελίοις κατέσκαψαν , εἰς ἃς δὲ καὶ πῦρ ἐμβαλόντες ἐνέπρησαν , ὑπὸ λύττης καὶ μανίας ἔκφρονος ἀλογήσαντες καὶ τῶν πλησίον οἰκιῶν ·
πυρὸς γάρ , ὁπότε λάβοιτο ὕλης , οὐδὲν ὠκύτερον 0 .
καὶ σιωπῶ τὰς συγκαθαιρεθείσας καὶ συμπρησθείσας τῶν αὐτοκρατόρων τιμὰς ἀσπίδων καὶ στεφάνων ἐπιχρύσων καὶ στηλῶν καὶ ἐπιγραφῶν , δι ἃ καὶ τῶν ἄλλων ὤφειλον ἀνέχειν ·
ἀλλ ἐθάρρουν ἅτε τὴν ἐκ Γαΐου τίσιν οὐ δεδιότες , ὃν εὖ ἠπίσταντο μῖσος ἄλεκτον ἔχοντα πρὸς Ἰουδαίους , ὡς ὑπονοεῖν , ὅτι οὐδεὶς οὐδὲν αὐτῷ χαρίζοιτο μεῖζον ἢ πάσας κακῶν ἰδέας ἐπιφέρων τῷ ἔθνει 0 .
βουλόμενοι δὲ καινοτέραις κολακείαις ὑπελθόντες αὐτὸν ἀνυπευθύνοις χρῆσθαι κατὰ τὸ παντελὲς ταῖς εἰς ἡμᾶς ἐπηρείαις τί ποιοῦσι ;
προσευχὰς ὅσας μὴ ἐδυνήθησαν ἐμπρήσεσι καὶ κατασκαφαῖς ἀφανίσαι διὰ τὸ πολλοὺς καὶ ἀθρόους πλησίον οἰκεῖν Ἰουδαίους ἕτερον τρόπον ἐλυμήναντο μετὰ τῆς τῶν νόμων καὶ ἐθῶν ἀνατροπῆς ·
εἰκόνας γὰρ ἐν ἁπάσαις μὲν ἱδρύοντο Γαΐου , ἐν δὲ τῇ μεγίστῃ καὶ περισημοτάτῃ καὶ ἀνδριάντα χαλκοῦν ἐποχούμενον τεθρίππῳ 0 .
καὶ τοσοῦτον ἦν τὸ τάχος καὶ τὸ σύντονον τῆς σπουδῆς , ὥστε οὐκ ἔχοντες ἐν ἑτοίμῳ καινὸν τέθριππον ἐκ τοῦ γυμνασίου παλαιότατον ἐκόμιζον ἰοῦ γέμον , ἠκρωτηριασμένον ὦτα καὶ οὐρὰς καὶ βάσεις καὶ ἕτερα οὐκ ὀλίγα , ὡς δέ φασί τινες καὶ ὑπὲρ γυναικὸς ἀνατεθὲν τῆς ἀρχαίας Κλεοπάτρας , ἥτις ἦν προμάμμη τῆς τελευταίας .
ἡλίκην μὲν οὖν καθ αὑτὸ τοῦτο τοῖς ἀναθεῖσιν ἐπέφερε κατηγορίαν , παντί τῳ δῆλον .
τί γάρ , εἰ καὶ καινὸν γυναικός 0 1 ;
τί δέ , εἰ παλαιὸν ἀνδρός 0 1 ;
τί δέ , εἰ συνόλως ἐπιφημισθὲν ἑτέρῳ 0 ;
τοὺς τοιοῦτον ἀνατιθέντας ὑπὲρ αὐτοκράτορος οὐκ εἰκὸς ἦν εὐλαβηθῆναι , μή τις γένηται μήνυσις τῷ πάντα σεμνοποιοῦντι τὰ καθ αὑτὸν διαφερόντως ;
οἱ δέ γε ἐκ πολλοῦ τοῦ περιόντος ἤλπιζον ἐπαινεθήσεσθαι καὶ μειζόνων καὶ λαμπροτέρων ἀπολαύσειν ἀγαθῶν ἕνεκα τοῦ καινὰ τεμένη προσαναθεῖναι Γαΐῳ τὰς προσευχάς , οὐχ ἕνεκα τιμῆς τῆς εἰς ἐκεῖνον , ἀλλ  ὑπὲρ τοῦ πάντα τρόπον ἐμφορεῖσθαι τῶν ἐπὶ τῷ ἔθνει κακοπραγιῶν .
ἐναργεῖς δὲ πίστεις λαβεῖν ἔστι ·
πρῶτον μὲν ἀπὸ τῶν βασιλέων 0 ·
δέκα που σχεδὸν ἢ καὶ πλειόνων ἐν τριακοσίοις ἔτεσιν ἑξῆς γενομένων , ἀνάθεσιν εἰκόνων ἢ ἀνδριάντων ἐν προσευχαῖς οὐδεμίαν ἐποιήσαντο , καίτοι γε οἰκείων ὄντων καὶ συγγενῶν , οὓς θεοὺς καὶ ἐνόμιζον καὶ ἔγραφον καὶ ἐκάλουν .
τί δὲ οὐκ ἔμελλον ἀνθρώπους γε ὄντας οἱ κύνας καὶ λύκους καὶ λέοντας καὶ κροκοδείλους καὶ ἄλλα πλείονα θηρία καὶ ἔνυδρα καὶ χερσαῖα καὶ πτηνὰ θεοπλαστοῦντες , ὑπὲρ ὧν βωμοὶ καὶ ἱερὰ καὶ ναοὶ καὶ τεμένη κατὰ πᾶσαν Αἴγυπτον ἵδρυνται ;
τάχα που νῦν φήσουσι τότε οὐκ ἂν εἰπόντες  τὰς γὰρ τῶν ἀρχόντων εὐπραγίας μᾶλλον ἢ τοὺς ἄρχοντας αὐτοὺς εἰώθασι θεραπεύειν  , ὅτι μείζους μὲν οἱ αὐτοκράτορες τὰ ἀξιώματα καὶ τὰς τύχας τῶν Πτολεμαίων εἰσί , μειζόνων δὲ καὶ τιμῶν τυγχάνειν ὀφείλουσιν 0 .
εἶτα , ὦ πάντων ἀνθρώπων , ἵνα μηδὲν ἀναγκασθῶ βλάσφημον εἰπεῖν , εὐηθέστατοι , διὰ τί τὸν πρὸ Γαΐου Τιβέριον , ὃς κ ἀκείνῳ τῆς ἡγεμονίας αἴτιος γέγονε , τρία πρὸς τοῖς εἴκοσιν ἔτη γῆς καὶ θαλάσσης ἀναψάμενον τὸ κράτος καὶ μη δὲ σπέρμα πολέμου μή τε κατὰ τὴν Ἑλλάδα μή τε κατὰ τὴν βάρβαρον ὑποτυφόμενον ἐάσαντα , τὴν δὲ εἰρήνην καὶ τὰ τῆς εἰρήνης ἀγαθὰ παρασχόμενον ἄχρι τῆς τοῦ βίου τελευτῆς ἀφθόνῳ καὶ πλουσίᾳ χειρὶ καὶ γνώμῃ , τῆς ὁμοίας τιμῆς οὐκ ἠξιώσατε 0 ;
τὸ γένος ἦν ἐλάττων ;
ἀλλ  εὐγενέστατος κατ ἀμφοτέρους τοὺς γονεῖς .
ἀλλὰ τὴν παιδείαν 0 ;
καὶ τίς ἦν φρονιμώτερος ἢ λογιώτερος ἐκείνου τῶν κατ αὐτὸν ἀκμασάντων ;
ἀλλὰ τὴν ἡλικίαν 0 ;
καὶ ποῖος μᾶλλον ἢ βασιλέων ἢ αὐτοκρατόρων εὐγήρως 0 1 ;
οὐ μὴν ἀλλὰ καὶ ἔτι νέος ὢν ὁ πρεσβύτης ἐλέγετο δι αἰδῶ τὴν περὶ τὴν ἀγχίνοιαν .
οὗτος οὖν ὁ τοιοῦτος καὶ τοσοῦτος ὑμῖν παρώφθη καὶ παρεσύρη .
ὁ τὴν ἀνθρωπίνην φύσιν ὑπερβαλὼν ἐν ἁπάσαις ταῖς ἀρεταῖς , ὁ διὰ μέγεθος ἡγεμονίας αὐτοκρατοῦς ὁμοῦ καὶ καλοκαγαθίας πρῶτος ὀνομασθεὶς Σεβαστός , οὐ διαδοχῇ γένους ὥσπερ τι κλήρου μέρος τὴν ἐπωνυμίαν λαβών , ἀλλ  αὐτὸς γενόμενος ἀρχὴ σεβασμοῦ καὶ τοῖς ἔπειτα 0 1 ;
ὁ τοῖς μὲν πράγμασι τεταραγμένοις καὶ συγκεχυμένοις ἐπιστάς , ὅτε εὐθὺς παρῆλθεν ἐπὶ τὴν τῶν κοινῶν ἐπιμέλειαν 0 ;
νῆσοι γὰρ πρὸς ἠπείρους καὶ ἤπειροι πρὸς νήσους περὶ πρωτείων ἀντεφιλονείκουν ἡγεμόνας ἔχουσαι καὶ προαγωνιστὰς Ῥωμαίων τοὺς ἐν τέλει δοκιμωτάτους ·
καὶ αὖθις τὰ μεγάλα τμήματα τῆς οἰκουμένης , Ἀσία πρὸς Εὐρώπην καὶ Εὐρώπη πρὸς Ἀσίαν , ἡμιλλῶντο περὶ κράτους ἀρχῆς , τῶν Εὐρωπαίων καὶ Ἀσιανῶν ἐθνῶν ἀπὸ ἐσχάτων γῆς ἀναστάντων καὶ βαρεῖς πολέμους ἀντεπιφερόντων διὰ πάσης γῆς καὶ θαλάττης πεζομαχίαις καὶ ναυμαχίαις , ὡς μικροῦ σύμπαν τὸ ἀνθρώπων γένος ἀναλωθὲν ταῖς ἀλληλοκτονίαις εἰς τὸ παντελὲς ἀφανισθῆναι , εἰ μὴ δι ἕνα ἄνδρα καὶ ἡγεμόνα , τὸν Σεβαστόν  οἶκον  , ὃν ἄξιον καλεῖν ἀλεξίκακον 0 1 .
οὗτός ἐστιν ὁ Καῖσαρ , ὁ τοὺς καταρράξαντας πανταχόθι χειμῶνας εὐδιάσας , ὁ τὰς κοινὰς νόσους Ἑλλήνων καὶ βαρβάρων ἰασάμενος , αἳ κατέβησαν μὲν ἀπὸ τῶν μεσημβρινῶν καὶ ἑῴων , ἔδραμον δὲ καὶ μέχρι δύσεως καὶ πρὸς ἄρκτον , τὰ μεθόρια χωρία καὶ πελάγη κατασπείρασαι τῶν ἀβουλήτων ·
οὗτός ἐστιν ὁ τὰ δεσμά , οἷς κατέζευκτο καὶ ἐπεπίεστο ἡ οἰκουμένη , παραλύσας , οὐ μόνον ἀνείς ·
οὗτος ὁ καὶ τοὺς φανεροὺς καὶ ἀφανεῖς πολέμους διὰ τὰς ἐκ λῃστῶν ἐπιθέσεις ἀνελών 0 ·
οὗτος ὁ τὴν θάλατταν πειρατικῶν μὲν σκαφῶν κενὴν ἐργασάμενος , φορτίδων δὲ πληρώσας 0 ·
οὗτος ὁ τὰς πόλεις ἁπάσας εἰς ἐλευθερίαν ἐξελόμενος , ὁ ὁτὴν ἀταξίαν εἰς τάξιν ἀγαγών , ὁ ὁτὰ ἄμικτα ἔθνη καὶ θηριώδη πάντα ἡμερώσας καὶ ἁρμοσάμενος , ὁ τὴν μὲν Ἑλλάδα Ἑλλάσι πολλαῖς παραυξήσας , τὴν δὲ βάρβαρον ἐν τοῖς ἀναγκαιοτάτοις τμήμασιν ἀφελληνίσας , ὁ ὁεἰρηνοφύλαξ , ὁ ὁδιανομεὺς τῶν ἐπιβαλλόντων ἑκάστοις , ὁ ὁτὰς χάριτας ἀταμιεύτους εἰς μέσον προθείς , ὁ ὁμηδὲν ἀποκρυψάμενος ἀγαθὸν ἢ καλὸν ἐν ἅπαντι τῷ ἑαυτοῦ βίῳ 0 .
τοῦτον οὖν τὸν τοσοῦτον εὐεργέτην ἐν τρισὶ καὶ τεσσαράκοντα ἐνιαυτοῖς , οὓς ἐπεκράτησεν Αἰγύπτου , παρεκαλύψαντο , μηδὲν ἐν προσευχαῖς ὑπὲρ αὐτοῦ , μὴ ἄγαλμα , μὴ ξόανον , μὴ γραφὴν ἱδρυσάμενοι .
καὶ μὴν εἴ τινι καινὰς καὶ ἐξαιρέτους ἔδει ψηφίζεσθαι τιμάς , ἐκείνῳ προσῆκον ἦν , οὐ μόνον ὅτι τοῦ Σεβαστοῦ γένους ἀρχή τις ἐγένετο καὶ πηγή , οὐ δὲ ὅτι πρῶτος καὶ μέγιστος καὶ κοινὸς εὐεργέτης , ἀντὶ πολυαρχίας ἑνὶ κυβερνήτῃ παραδοὺς τὸ κοινὸν σκάφος οἰακονομεῖν ἑαυτῷ , θαυμασίῳ τὴν ἡγεμονικὴν ἐπιστήμην  τὸ γὰρ " οὐκ ἀγαθὸν πολυκοιρανίη “ λέλεκται δεόντως , ἐπειδὴ πολυτρόπων αἴτιαι κακῶν αἱ πολυψηφίαι  , ἀλλ ὅτι καὶ πᾶσα ἡ οἰκουμένη τὰς ἰσολυμπίους αὐτῷ τιμὰς ἐψηφίσαντο 0 .
καὶ μαρτυροῦσι ναοί , προπύλαια , προτεμενίσματα , στοαί , ὡς ὅσαι τῶν πόλεων , ἢ νέα ἢ παλαιά , ἔργα φέρουσι μεγαλοπρεπῆ , τῷ κάλλει καὶ μεγέθει τῶν Καισαρείων παρευημερεῖσθαι , καὶ μάλιστα κατὰ τὴν ἡμετέραν Ἀλεξάνδρειαν .
οὐδὲν γὰρ τοιοῦτόν ἐστι τέμενος , οἷον τὸ λεγόμενον Σεβαστεῖον , ἐπιβατηρίου Καίσαρος νεώς , ὃς ἀντικρὺ τῶν εὐορμοτάτων λιμένων μετέωρος ἵδρυται μέγιστος καὶ ἐπιφανέστατος καὶ οἷος οὐχ ἑτέρωθι κατάπλεως ἀναθημάτων ,  ἐν  γραφαῖς καὶ ἀνδριάσι καὶ ἀργύρῳ καὶ χρυσῷ περιβεβλημένος ἐν κύκλῳ , τέμενος εὐρύτατον στοαῖς , βιβλιοθήκαις , ἀνδρῶσιν , ἄλσεσι , προπυλαίοις , εὐρυχωρίαις , ὑπαίθροις , ἅπασι τοῖς εἰς πολυτελέστατον κόσμον ἠσκημένον , ἐλπὶς καὶ ἀναγομένοις καὶ καταπλέουσι σωτήριος 0 .
ἔχοντες οὖν τοιαύτας ἀφορμὰς καὶ τοὺς πανταχοῦ πάντας ὁμογνώμονας οὔ τε περὶ τὰς προσευχὰς ἐνεωτέρισαν καὶ καθ ἕκαστον τὸ νόμιμον ἐφύλαξαν ·
ἤ τινα σεβασμὸν παρέλιπον τῶν ὀφειλομένων Καίσαρι ;
καὶ τίς ἂν εὖ φρονῶν εἴποι ;
διὰ τί οὖν ἐστέρησαν ;
ἐγὼ φράσω μηδὲν ὑποστειλάμενος .
ᾔδεσαν αὐτοῦ τὴν ἐπιμέλειαν καὶ ὅτι τοσαύτην ποιεῖται τῆς βεβαιώσεως τῶν παρ ἑκάστοις πατρίων , ὅσην καὶ τῶν Ῥωμαϊκῶν , καὶ ὅτι δέχεται τὰς τιμὰς οὐκ ἐπὶ καθαιρέσει τῶν παρ ἐνίοις νομίμων τυφοπλαστῶν ἑαυτόν , ἀλλὰ τῷ μεγέθει τῆς τοσαύτης ἡγεμονίας ἑπόμενος , ἣ διὰ τῶν τοιούτων πέφυκε σεμνοποιεῖσθαι 0 .
τοῦ δὲ μὴ ταῖς ὑπερόγκοις τιμαῖς δεθῆναι καὶ φυσηθῆναί ποτε πίστις ἐναργεστάτη τὸ μηδέποτε θεὸν ἑαυτὸν ἐθελῆσαι προσειπεῖν , ἀλλὰ κ ἂν εἰ λέγοι τις δυσχεραίνειν , καὶ τὸ τοὺς Ἰουδαίους ἀποδέχεσθαι , οὓς ἀκριβῶς ᾔδει πάντα ἀφοσιουμένους τὰ τοιαῦτα 0 1 .
πῶς οὖν ἀπεδέχετο τὴν πέραν τοῦ Τιβέρεως ποταμοῦ μεγάλην τῆς Ῥώμης ἀποτομήν , ἣν οὐκ ἠγνόει κατεχομένην καὶ οἰκουμένην πρὸς Ἰουδαίων ;
ῥωμαῖοι δὲ ἦσαν οἱ πλείους ἀπελευθερωθέντες ·
αἰχμάλωτοι γὰρ ἀχθέντες εἰς Ἰταλίαν ὑπὸ τῶν κτησαμένων ἠλευθερώθησαν , οὐδὲν τῶν πατρίων παραχαράξαι βιασθέντες .
ἠπίστατο οὖν καὶ προσευχὰς ἔχοντας καὶ συνιόντας εἰς αὐτάς , καὶ μάλιστα ταῖς ἱεραῖς ἑβδόμαις , ὅτε δημοσίᾳ τὴν πάτριον παιδεύονται φιλοσοφίαν .
ἠπίστατο καὶ χρήματα συνάγοντας ἀπὸ τῶν ἀπαρχῶν ἱερὰ καὶ πέμποντας εἰς Ἱεροσόλυμα διὰ τῶν τὰς θυσίας ἀναξόντων .
ἀλλ  ὅμως οὔ τε ἐξῴκισε τῆς Ῥώμης ἐκείνους οὔ τε τὴν Ῥωμαϊκὴν αὐτῶν ἀφείλετο πολιτείαν , ὅτι καὶ τῆς Ἰουδαϊκῆς ἐφρόντιζον , οὔ τε ἐνεωτέρισεν εἰς τὰς προσευχὰς οὔ τε ἐκώλυσε συνάγεσθαι πρὸς τὰς τῶν νόμων ὑφηγήσεις οὔ τε ἠναντιώθη τοῖς ἀπαρχομένοις , ἀλλ οὕτως ὡσίωτο περὶ τὰ ἡμέτερα , ὥστε μόνον οὐ πανοίκιος ἀναθημάτων πολυτελείαις τὸ ἱερὸν ἡμῶν ἐκόσμησε , προστάξας καὶ διαιωνίους ἀνάγεσθαι θυσίας ἐντελεχεῖς ὁλοκαύτους καθ ἑκάστην ἡμέραν ἐκ τῶν ἰδίων προσόδων ἀπαρχὴν τῷ ὑψίστῳ θεῷ , αἳ καὶ μέχρι νῦν ἐπιτελοῦνται καὶ εἰς ἅπαν ἐπιτελεσθήσονται , μήνυμα τρόπων ὄντως αὐτοκρατορικῶν .
οὐ μὴν ἀλλὰ κ ἀν ταῖς μηνιαίοις τῆς πατρίδος διανομαῖς , ἀργύριον ἢ σῖτον ἐν μέρει παντὸς τοῦ δήμου λαμβάνοντος , οὐδέποτε τοὺς Ἰουδαίους ἠλάττωσε τῆς χάριτος , ἀλλ εἰ καὶ συνέβη τῆς ἱερᾶς ἑβδόμης ἐνεστώσης γενέσθαι τὴν διανομήν , ὅτε οὔ τε λαμβάνειν οὔ τε διδόναι ἢ συνόλως τι πράττειν τῶν κατὰ βίον καὶ μάλιστα τὸν ποριστὴν ἐφεῖται , προσετέτακτο τοῖς διανέμουσι ταμιεύειν τοῖς Ἰουδαίοις εἰς τὴν ὑστεραίαν τὴν κοινὴν φιλανθρωπίαν .
τοιγαροῦν οἱ πανταχοῦ πάντες , εἰ καὶ φύσει διέκειντο πρὸς Ἰουδαίους οὐκ εὐμενῶς , εὐλαβῶς εἶχον ἐπὶ καθαιρέσει τινὸς τῶν Ἰουδαϊκῶν νομίμων προσάψασθαι ·
καὶ ἐπὶ Τιβερίου μέντοι τὸν αὐτὸν τρόπον , καίτοι τῶν ἐν Ἰταλίᾳ παρακινηθέντων , ἡνίκα Σηιανὸς ἐσκευώρει τὴν ἐπίθεσιν 0 .
ἔγνω γάρ , εὐθέως ἔγνω μετὰ τὴν ἐκείνου τελευτήν , ὅτι τὰ κατηγορηθέντα τῶν ᾠκηκότων τὴν Ῥώμην Ἰουδαίων ψευδεῖς ἦσαν διαβολαί , πλάσματα Σηιανοῦ τὸ ἔθνος ἀναρπάσαι θέλοντος , ὅπερ ἢ μόνον ἢ μάλιστα ᾔδει βουλαῖς ἀνοσίοις καὶ πράξεσιν ἀντιβησόμενον ὑπὲρ τοῦ παρασπονδηθῆναι κινδυνεύσαντος αὐτοκράτορος .
καὶ τοῖς πανταχόσε χειροτονουμένοις ὑπάρχοις ἐπέσκηψε παρηγορῆσαι μὲν τοὺς κατὰ πόλεις τῶν ἀπὸ τοῦ ἔθνους , ὡς οὐκ εἰς πάντας προβάσης τῆς ἐπεξελεύσεως , ἀλλ  ἐπὶ μόνους τοὺς αἰτίους  ὀλίγοι δὲ ἦσαν  , κινῆσαι δὲ μηδὲν τῶν ἐξ ἔθους , ἀλλὰ καὶ παρακαταθήκην ἔχειν τούς τε ἄνδρας ὡς εἰρηνικοὺς τὰς φύσεις καὶ τὰ νόμιμα ὡς ἀλείφοντα πρὸς εὐστάθειαν 0 1 .
ὁ δὲ Γάιος ἑαυτὸν ἐξετύφωσεν , οὐ λέγων μόνον ἀλλὰ καὶ οἰόμενος εἶναι θεός .
εἶτα οὐδένας εὗρεν οὔ τε Ἑλλήνων οὔ τε βαρβάρων ἐπιτηδειοτέρους Ἀλεξανδρέων εἰς τὴν τῆς ἀμέτρου καὶ ὑπὲρ φύσιν ἀνθρωπίνην ἐπιθυμίας βεβαίωσιν ·
δεινοὶ γάρ εἰσι τὰς κολακείας καὶ γοητείας καὶ ὑποκρίσεις , παρεσκευασμένοι μὲν θῶπας λόγους , ἀνειμένοις δὲ στόμασι καὶ ἀχαλίνοις πάντα φύροντες .
θεοῦ κλῆσις οὕτως ἐστὶ σεμνὸν παρ  αὐτοῖς , ὥστε καὶ ἴβεσι καὶ ἰοβόλοις ἀσπίσι ταῖς ἐγχωρίοις καὶ πολλοῖς ἑτέροις τῶν ἐξηγριωμένων αὐτῆς θηρίων μεταδεδώκασιν ·
ὥστε εἰκότως ἀταμιεύτοις χρώμενοι ταῖς εἰς θεὸν τεινούσαις προσηγορίαις ἀπατῶσι μὲν τοὺς ὀλιγόφρονας καὶ ἀπείρους τῆς Αἰγυπτιακῆς ἀθεότητος , ἁλίσκονται δὲ ὑπὸ τῶν ἐπισταμένων τὴν πολλὴν αὐτῶν ἠλιθιότητα , μᾶλλον δὲ ἀσέβειαν .
ἧς ἄπειρος ὢν Γάιος ὑπελάμβανε τῷ ὄντι νομίζεσθαι παρ  Ἀλεξανδρεῦσι θεός , ἐπειδήπερ οὐ πλαγίως ἀλλ ἄντικρυς ἅπασιν ἐχρῶντο κατακόρως τοῖς ὀνόμασιν , ὅσα τοῖς ἄλλοις ἔθος ἐπιφημίζεσθαι θεοῖς 0 .
εἶτα καὶ τὴν περὶ τὰς προσευχὰς νεωτεροποιίαν ἀπὸ καθαροῦ τοῦ συνειδότος καὶ τῆς εἰς αὑτὸν ἀκραιφνοῦς τιμῆς ᾤετο γεγενῆσθαι , τῇ μὲν ταῖς ὑπομνηματικαῖς ἐφημερίσιν , ἃς ἀπὸ τῆς Ἀλεξανδρείας διεπέμποντό τινες , προσέχων  ἥδιστον γὰρ ἦν ἀνάγνωσμα τοῦτο αὐτῷ , ὡς καὶ τὰ τῶν ἄλλων συγγραφέων καὶ ποιητῶν ἀηδέστατα συγκρίσει τῆς ἐν τούτοις χάριτος νομίζεσθαι  , τῇ δὲ καὶ δι ἐνίους οἰκέτας τοὺς τωθάζοντας ἀεὶ καὶ χλευάζοντας σὺν αὐτῷ 0 .
τούτων ἦσαν οἱ πλείους Αἰγύπτιοι , πονηρὰ σπέρματα , κροκοδείλων καὶ ἀσπίδων τῶν ἐγχωρίων ἀναμεμαγμένοι τὸν ἰὸν ὁμοῦ καὶ θυμὸν ἐν ταῖς ψυχαῖς .
ἡγεμὼν δὲ οἷά τις ἦν χοροῦ τοῦ Αἰγυπτιακοῦ θιάσου παντὸς Ἑλικών , ἐπάρατον καὶ ἐξάγιστον ἀνδράποδον παρεισφθαρὲν εἰς τὴν αὐτοκρατορικὴν οἰκίαν ·
ἀπεγεύσατο γὰρ τῶν ἐγκυκλίων κατὰ φιλοτιμίαν τοῦ προτέρου δεσπότου , ὃς αὐτὸν ἐδωρήσατο Τιβερίῳ Καίσαρι .
τότε μὲν οὖν οὐδεμιᾶς ἐτύγχανε προνομίας , ὅσα μειρακιώδη χαριεντίσματα Τιβερίου διαμεμισηκότος , ἐπειδὴ πρὸς τὸ σεμνότερόν τε καὶ αὐστηρότερον σχεδὸν ἐκ πρώτης ἡλικίας ἐπικλινῶς εἶχεν 0 .
ἐπεὶ δὲ ὁ μὲν ἐτελεύτησε , Γάιος δὲ τὴν ἡγεμονίαν διεδέξατο , νέῳ δεσπότῃ παρεπόμενος εἰς ἀνέσεις καὶ τρυφὴν τὴν διὰ πάσης αἰσθήσεως ἐπιχαλῶντι „ σός “ εἶπε „ νῦν ὁ καιρός ἐστιν , Ἑλικών , ἐπέγειρε σαυτόν ·
ἔχεις πρὸς ἐπίδειξιν ἀκροατὴν καὶ θεατὴν τὸν πάντων ἄριστον ·
εὔθικτος εἶ τὴν φύσιν ·
σκώπτειν καὶ χαριεντίζεσθαι δύνασαι μᾶλλον ἑτέρων ·
ἀθύρματα καὶ παιδιὰς ληρώδεις καὶ παρασεσυρμένας οἶδας ·
τῶν ἐγκυκλίων οὐχ ἧττον πεπαίδευσαι τὰ ἀχόρευτα 0 ·
πρόσεστί σοι καὶ τὸ στωμύλον οὐκ ἀτερπές .
ἐὰν ἔτι κέντρον ἐγκαταμίξῃς τοῖς τωθασμοῖς ὑποκακόηθες , ὡς μὴ γέλωτα κινεῖν μόνον ἀλλὰ καὶ πικρίαν ἐκ τοῦ καχυπόνου , τὸν δεσπότην ὅλον ἥρπακας εὐφυῶς διακείμενον πρὸς ἀκρόασιν τῶν μετὰ χλεύης ἐγκλημάτων 0 ·
ἀναπέπταται γὰρ αὐτοῦ , ὡς οἶδας , τὰ ὦτα καὶ ἀνωρθίασται πρὸς τοὺς ἐπιτετηδευκότας συνυφαίνειν τὸ βλασφημεῖν τῷ συκοφαντεῖν .
ὕλας δὲ μὴ ζήτει περιττοτέρας ·
ἔχεις τὰς κατὰ Ἰουδαίων καὶ τῶν Ἰουδαϊκῶν ἐθῶν διαβολάς , αἷς ἐνετράφης ·
ἐξ ἔτι σπαργάνων ἀνεδιδάχθης αὐτάς , οὐ παρ ἑνὸς ἀνδρὸς ἀλλὰ τοῦ γλωσσαργοτάτου μέρους τῆς Ἀλεξανδρέων πόλεως ·
ἐπίδειξαι τὰ μαθήματα .
“ τούτοις τοῖς παραλόγοις καὶ ἐπαράτοις λογισμοῖς ἐπάρας καὶ συγκροτήσας ἑαυτὸν συνεῖχε καὶ περιεῖπε τὸν Γάιον , οὐ νύκτωρ , οὐ μεθ ἡμέραν ἀφιστάμενος , ἀλλὰ πανταχοῦ συμπαρών , ἵνα ταῖς ἐρημίαις καὶ ἀναπαύλαις αὐτοῦ καταχρῆται πρὸς τὰς κατὰ τοῦ ἔθνους αἰτίας , ἡδονὰς κινῶν τὰς διὰ σκωμμάτων ὁ πανουργότατος , ἵνα τιτρώσκωσιν αἱ διαβολαί ·
τὸν γὰρ ἐπ εὐθείας κατήγορον οὔ τε ὡμολόγει οὔ τε ὁμολογεῖν ἐδύνατο , πλαγιάζων δὲ καὶ τεχνιτεύων χαλεπώτερος καὶ βαρύτερος ἦν ἐχθρὸς τῶν ἐπιγεγραμμένων ἄντικρυς τὴν δυσμένειαν .
φασὶ δὲ ὅτι καὶ τῶν Ἀλεξανδρέων οἱ πρέσβεις εὖ τοῦτο εἰδότες ἀφανῶς ἐμεμίσθωντο αὐτὸν μεγάλοις μισθοῖς , οὐ διὰ χρημάτων μόνον ἀλλὰ καὶ τῶν ἐπὶ τιμαῖς ἐλπίδων , ἃς ὑπέσπειραν αὐτῷ παρέξειν οὐκ εἰς μακράν , ἐπειδὰν ἀφίκηται Γάιος εἰς Ἀλεξάνδρειαν .
ὁ δὲ τὸν καιρὸν ἐκεῖνον ὀνειροπολῶν , ἐν ᾧ παρόντος τοῦ δεσπότου καὶ σὺν αὐτῷ σχεδόν τι τῆς οἰκουμένης  οὐ γὰρ ἦν ἄδηλον , ὅτι κατὰ θεραπείαν Γαΐῳ συνεισβαλεῖ τὸ δοκιμώτατον καὶ ὅσον τῶν πόλεων ὄψις ἐστὶν ἀναστὰν ἀπὸ περάτων αὐτῶν  ὑπὸ τῆς μεγίστης καὶ ἐνδοξοτάτης πόλεως τιμηθήσεται , πάντα ὑπισχνεῖτο .
μέχρι μὲν οὖν τινος τὸν ἐμφωλεύοντα ἔνδον πολέμιον ἀγνοοῦντες ἐφυλαττόμεθα τοὺς ἔξω μόνους ·
ἐπεὶ δὲ ᾐσθόμεθα , διηρευνῶμεν περιβλεπόμενοι πάσας ὁδούς , εἴ πως δυνησόμεθα μαλθάξαι καὶ τιθασεῦσαι τὸν ἄνθρωπον ἐξ ἅπαντος τρόπου καὶ τόπου βάλλοντα καὶ τοξεύοντα ἡμᾶς εὐσκόπως .
καὶ συνεσφαίριζε γὰρ καὶ συνεγυμνάζετο καὶ συνελούετο καὶ συνηρίστα καὶ μέλλοντι κοιμᾶσθαι παρῆν Γαΐῳ , τὴν τοῦ κατακοιμιστοῦ καὶ κατ οἰκίαν ἀρχισωματοφύλακος τεταγμένος τάξιν , ὅση μηδενὶ προσῆν ἄλλῳ , ὡς μόνος ἔχειν εὐκαιρούσας καὶ σχολαζούσας ἀκοὰς αὐτοκράτορος τῶν ἔξω διαφειμένας θορύβων εἰς ἀκρόασιν ὧν μάλιστα ἐπόθει .
διασυρμοὶ δὲ ἦσαν ἀνακεκραμένοι κατηγορίαις , ἵνα τοῖς μὲν ἡδονὰς κινῇ , ἡμᾶς δὲ τὰ μέγιστα βλάπτῃ ·
τὸ μὲν γὰρ προηγούμενον ἔργον εἶναι δοκοῦν , ὁ διασυρμός , πάρεργον ἦν αὐτῷ , τὸ δὲ φαινόμενον πάρεργον , αἱ κατηγορίαι , μόνον καὶ πρῶτον ἔργον 0 .
πάντα δὴ κάλων ἀνασείων , ὡς οἱ πνεῦμα δεξιὸν κατ οἰάκων ἔχοντες , ἐφέρετο πλησίστιος οὐριοδρομῶν , ἄλλας ἐπ ἄλλαις συντιθεὶς καὶ συνείρων αἰτίας .
τοῦ δὲ ἐνετυποῦτο ἡ διάνοια παγιώτερον , ὡς ἄληστον εἶναι τὴν τῶν ἐγκλημάτων μνήμην .
ἐν ἀπόροις δὲ καὶ ἐν ἀμηχάνοις ὄντες , ἐπειδὴ πάντα λίθον κινοῦντες ὑπὲρ τοῦ τὸν Ἑλικῶνα ἐξευμενίσασθαι πάροδον οὐδεμίαν ἀνευρίσκομεν , μηδενὸς μή τε εἰπεῖν μή τε προσελθεῖν τολμῶντος ἕνεκα τῆς ἀλαζονείας καὶ βαρύτητος , ᾗ πρὸς πάντας ἐκέχρητο , καὶ ἅμα διὰ τὸ ἀγνοεῖν , εἴ τίς ἐστιν αὐτῷ πρὸς τὸ Ἰουδαίων γένος ἀλλοτρίωσις ἀλείφοντι τὸν δεσπότην ἀεὶ καὶ συγκροτοῦντι κατὰ τοῦ ἔθνους , τὸ μὲν ἔτι πονεῖσθαι περὶ τοῦτο τὸ μέρος εἰάσαμεν , τοῦ δὲ ἀναγκαιοτέρου περιειχόμεθα ·
γραμματεῖον γὰρ ἔδοξεν ἀναδοῦναι Γαΐῳ κεφαλαιώδη τύπον περιέχον ὧν τε ἐπάθομεν καὶ ὧν τυχεῖν ἠξιοῦμεν .
ἦν δὲ σχεδὸν τοῦτο ἐπιτομή τις ἱκετείας μακροτέρας , ἣν ἐπεπόμφειμεν πρὸ ὀλίγου δι Ἀγρίππα τοῦ βασιλέως ·
ἐκ τύχης γὰρ ἐπεδήμησε τῇ πόλει μέλλων εἰς Συρίαν κατὰ τὴν δοθεῖσαν αὐτῷ βασιλείαν ἀπαίρειν .
* * * ἐλελήθειμεν δὲ ἄρα ἔτι ἀπατῶντες ἑαυτούς ·
καὶ γὰρ πρότερον , ὅτε εὐθὺς ἠρξάμεθα πλεῖν οἰόμενοι πρὸς κριτὴν ἀφίξεσθαι τευξόμενοι τῶν δικαίων 0 .
ὁ δὲ ἦν ἐχθρὸς ἄσπονδος , δελεάζων ὅσα τῷ δοκεῖν φαιδρῷ τῷ βλέμματι καὶ ἱλαρωτέραις ταῖς προσρήσεσι 0 .
δεξιωσάμενος γὰρ ἡμᾶς ἐν τῷ πρὸς Τιβέρει πεδίῳ τὸ πρῶτον  ἔτυχε δὲ ἐκ τῶν μητρῴων ἐξιὼν κήπων  ἀντιπροσηγόρευσε καὶ τὴν δεξιὰν χεῖρα κατέσεισεν αἰνιττόμενος εὐμένειαν καὶ τὸν ἐπὶ τῶν πρεσβειῶν , Ὅμιλον ὄνομα , προσπέμψας „ αὐτὸς “ ἔφη „ τῆς ὑμετέρας ὑποθέσεως ἀκούσομαι προσευκαιρήσας “ , ὥστε τοὺς ἐν κύκλῳ πάντας συνήδεσθαι καθάπερ ἤδη νενικηκόσι καὶ τῶν ἡμετέρων ὅσοι ταῖς ἐπιπολαίοις παράγονται φαντασίαις .
ἐγὼ δὲ φρονεῖν τι δοκῶν περιττότερον καὶ δι ἡλικίαν καὶ τὴν ἄλλην παιδείαν εὐλαβέστερος ἤμην ἐφ οἷς ἔχαιρον οἱ ἄλλοι .
„ διὰ τί γάρ “ ἔφασκον ἀνακινῶν τὸν ἐμαυτοῦ λογισμόν , „ τοσούτων ὄντων πρεσβευτῶν σχεδὸν ἀπὸ πάσης γῆς ἀφιγμένων , ἡμῶν εἶπε τότε μόνων ἀκούσεσθαι ;
τί βουλόμενος 0 ;
οὐ γὰρ ἠγνόει γε ὄντας Ἰουδαίους , οἷς ἀγαπητὸν τὸ μὴ ἐλαττοῦσθαι 0 .
τὸ δὲ δὴ καὶ προνομίας οἴεσθαι τυγχάνειν παρ ἀλλοεθνεῖ καὶ νέῳ καὶ αὐτεξουσίῳ δεσπότῃ μὴ καὶ μανίας ἐγγύς ἐστιν ;
ἀλλ ἔοικε τῇ τῶν ἄλλων Ἀλεξανδρέων μερίδι προσκεῖσθαι , ᾗ διδοὺς προνομίαν θᾶττον ὑπέσχετο δικάσειν , ἐὰν ἄρα μὴ τὸν ἴσον καὶ κοινὸν ἀκροατὴν ὑπερβὰς ἀντὶ δικαστοῦ γένηται τῶν μὲν συναγωνιστής , ἡμῶν δὲ ἀντίπαλος .
“ Ταῦτα λογιζόμενος ἐσφάδᾳζον καὶ οὔ τε μεθ ἡμέραν οὔ τε νύκτωρ ἠρέμουν .
ἀθυμοῦντος δέ μου καὶ τὴν ἀνίαν στέγοντος  οὐ δὲ γὰρ ἀνενεγκεῖν ἀσφαλὲς ἦν  , ἕτερον κατασκήπτει βαρύτατον ἐξαπιναίως ἀπροσδόκητον κακόν , οὐχ ἑνὶ μέρει τοῦ Ἰουδαϊκοῦ τὸν κίνδυνον ἐπάγον , ἀλλὰ συλλήβδην ἅπαντι τῷ ἔθνει .
ἀφίγμεθα μὲν γὰρ ἀπὸ Ῥώμης εἰς Δικαιάρχειαν ἐπακολουθοῦντες Γαΐῳ ·
κατεληλύθει δὲ ἐπὶ θάλατταν καὶ διέτριβε περὶ τὸν κόλπον , ἀμείβων τὰς ἰδίας ἐπαύλεις πολλὰς καὶ πολυτελῶς ἠσκημένας .
φροντίζουσι δὲ ἡμῖν τῆς ὑποθέσεως  ἀεὶ γὰρ κληθήσεσθαι προσεδοκῶμεν  προσέρχεταί τις ὕφαιμόν τι καὶ ταραχῶδες ὑποβλεπόμενος , ἄσθματος μεστός , καὶ μικρὸν ἀπὸ τῶν ἄλλων ἀπαγαγών  πλησίον γὰρ ἦσάν τινες  „ ἠκούσατε “ ἔφη „ τὰ καινά ;
“ καὶ μέλλων ἀπαγγέλλειν ἐπεσχέθη , δακρύων ἀθρόας φορᾶς ἐνεχθείσης .
καὶ πάλιν ἀρξάμενος δεύτερον ἐπεσχέθη καὶ τρίτον .
ἅπερ ὁρῶντες ἡμεῖς ἐπτοήμεθα καὶ παρεκαλοῦμεν μηνῦσαι τὸ πρᾶγμα , οὗ χάριν ἐλθεῖν ἔφασκεν ·
„ οὐ γὰρ ἕνεκα τοῦ διὰ μαρτύρων κλαίειν 0 ·
εἰ δὲ ἄξια δακρύων ἐστί , μὴ μόνος ἀπόλαυε τῆς λύπης ·
ἐθάδες γεγόναμεν ἤδη κακοπραγιῶν .
“ ὁ δὲ μόλις μὲν ἀναλύζων δὲ ὅμως κεκομμένῳ τῷ πνεύματί φησιν ·
„ οἴχεται ἡμῶν τὸ ἱερόν ·
ἀνδριάντα κολοσσιαῖον ἐσωτάτω τῶν ἀδύτων ἀνατεθῆναι Γάιος προσέταξε Διὸς ἐπίκλησιν αὐτοῦ .
“ θαυμασάντων δὲ τὸ λεχθὲν καὶ πεπηγότων ὑπ ἐκπλήξεως καὶ μη δὲ προελθεῖν ἔτι δυναμένων  ἀχανεῖς γὰρ εἱστήκειμεν ὀλιγοδρανοῦντες καὶ καταρρέοντες περὶ αὑτοῖς , τῶν σωματικῶν τόνων ἐκνενευρισμένων  , ἕτεροι παρῆσαν τὰς αὐτὰς φέροντες ὠδῖνας .
ἔπειτα συγκλεισάμενοι πάντες ἀθρόοι ἰδίας ὁμοῦ καὶ κοινὰς τύχας ἐθρηνοῦμεν καὶ οἷα ὑπέβαλλεν ὁ νοῦς διεξῇμεν  λαλίστατον γὰρ ἄνθρωπος ἀτυχῶν  0 ·
ἀγωνιάσωμεν ὑπὲρ τοῦ μὴ εἰς ἅπαν ταῖς ἀνιάτοις παρανομίαις ἀφεθῆναι .
χειμῶνος μέσου διεπλεύσαμεν ἀγνοοῦντες , ὅσος χειμὼν ἔφεδρός ἐστιν ὁ κατὰ γῆν ἀργαλεώτερος πολλῷ τοῦ κατὰ θάλατταν 0 ·
τοῦ μὲν γὰρ ἡ φύσις αἰτία διακρίνουσα τοὺς ἐτησίους καιρούς , φύσις δὲ σωτήριον 0 1 2 ·
ἐκείνου δὲ ἄνθρωπος οὐδὲν φρονῶν ἀνθρώπινον , νέος καὶ νεωτεροποιὸς ἀνημμένος τὴν ἐφ ἅπασιν ἀνυπεύθυνον ἀρχήν 0 ·
νεότης δὲ μετ ἐξουσίας αὐτοκρατοῦς ὁρμαῖς ἀκαθέκτοις χρωμένη κακὸν δύσμαχον 0 .
ἐξέσται δὲ προσελθεῖν ἢ διᾶραι τὸ στόμα περὶ προσευχῶν τῷ λυμεῶνι τοῦ πανιέρου ;
δῆλον γὰρ ὡς οὐ φροντιεῖ τῶν ἀφανεστέρων καὶ τιμῆς ἐλάττονος ἠξιωμένων ὁ τὸν περισημότατον καὶ ἐπιφανέστατον νεών , εἰς ὃν ἀνατολαὶ καὶ δύσεις ἀποβλέπουσιν ἡλίου τρόπον πανταχόσε λάμποντα , καθυβρίζων 0 .
εἰ δὲ καὶ γένοιτό τις ἄδεια προσόδου , τί χρὴ προσδοκᾶν ἢ θάνατον ἀπαραίτητον ;
ἀλλ ἔστω , τεθνηξόμεθα ·
ζωὴ γάρ τίς ἐστιν ὁ ὑπὲρ φυλακῆς νόμων εὐκλεέστατος θάνατος .
εἰ δὲ ἐκ τῆς ἡμετέρας τελευτῆς γενήσεται μηδὲν ὄφελος , οὐ μανία παραπολέσθαι , καὶ ταῦτα πρεσβεύειν δοκοῦντας , ὡς τῶν πεμψάντων μᾶλλον ἢ τῶν ὑπομενόντων εἶναι τὴν συμφοράν 0 ;
οὐ μὴν ἀλλὰ καὶ ὅσοι τὰς φύσεις μισοπονηρότατοι τῶν ὁμοφύλων ἀσέβειαν ἡμῶν κατηγορήσουσιν ὡς , ἐν ἐσχάτῳ κινδύνῳ τῶν ὅλων σαλευόντων , ἐπιμνησθέντων ὑπὸ φιλαυτίας ἰδίου τινός 0 ·
τοῖς γὰρ μεγάλοις τὰ βραχέα καὶ τοῖς κοινοῖς τὰ ἴδια ὑποστέλλειν ἀναγκαῖον , ὧν οἰχομένων ἔρρει καὶ ἡ πολιτεία 0 .
ποῦ γὰρ ὅσιον ἢ θεμιτὸν ἄλλως ἀγωνίζεσθαι , δεικνύντας ὡς ἐσμὲν Ἀλεξανδρεῖς , οἷς ὁ περὶ τῆς καθολικωτέρας πολιτείας ἐπικρέμαται κίνδυνος τῆς Ἰουδαίων 0 ;
ἅμα γὰρ τῇ τοῦ ἱεροῦ καταλύσει δέος , μὴ καὶ τὸ κοινὸν τοῦ ἔθνους ὄνομα συναφανισθῆναι κελεύσῃ ὁ νεωτεροποιὸς καὶ μεγαλουργὸς ἄνθρωπος 0 .
ἀμφοτέρων οὖν τῶν ὑποθέσεων δι ἃς ἐστάλημεν οἰχομένων , ἴσως φήσει τις ·
τι οὖν , οὐκ ᾔδεσαν πραγματεύεσθαι τὴν μετὰ ἀσφαλείας ἐπάνοδον ;
πρὸς ὃν εἴποιμι ἄν ·
ἢ οὐκ ἔχεις ἀνδρὸς εὐγενοῦς πάθος γνήσιον ἢ οὐκ ἐνετράφης οὐ δὲ ἐνησκήθης τοῖς ἱεροῖς γράμμασιν .
ἐλπίδων εἰσὶ πλήρεις οἱ ὄντως εὐγενεῖς , καὶ οἱ νόμοι τοῖς ἐντυγχάνουσι μὴ χείλεσιν ἄκροις ἐλπίδας ἀγαθὰς δημιουργοῦσιν .
ἴσως ἀπόπειρα ταῦτα τῆς καθεστώσης γενεᾶς ἐστι , πῶς ἔχει πρὸς ἀρετὴν καὶ εἰ πεπαίδευται φέρειν τὰ δεινὰ λογισμοῖς ἰσχυρογνώμοσιν οὐ προκαταπίπτουσα .
τὰ μὲν οὖν ἐξ ἀνθρώπων ἅπαντα καὶ ἔρρει καὶ ἐρρέτω ·
μενέτω δὲ ἐν ταῖς ψυχαῖς ἀκαθαίρετος ἡ ἐπὶ τὸν σωτῆρα θεὸν ἐλπίς , ὃς πολλάκις ἐξ ἀμηχάνων καὶ ἀπόρων περιέσωσε τὸ ἔθνος .
ταῦτα ἅμα μὲν ὀλοφυρόμενοι τὰς ἀπροσδοκήτους ἀτυχίας ἅμα δὲ καὶ παρηγοροῦντες ἑαυτοὺς ἐλπίδι μεταβολῆς γαληνοτέρας διεξῇμεν .
μικρὸν δὲ ἐπισχόντες πρὸς τοὺς ἀπαγγείλαντας „ τί καθ ἡσυχίαν “ εἴπομεν „ κάθησθε , σπινθῆρας αὐτὸ μόνον τοῖς ὠσὶν ἡμῶν ἐνιέντες , ὑφ ὧν καιόμεθα καὶ πυρπολούμεθα , δέον προσεξηγεῖσθαι καὶ τὰ κεκινηκότα τὸν Γάιον 0 ;
“ οἱ δέ ·
„ τὴν μὲν ἀνωτάτω καὶ πρώτην αἰτίαν ἴστε , ἣν καὶ πάντες ἴσασιν ἄνθρωποι ·
θεὸς βούλεται νομίζεσθαι , ὑπείληφε δὲ μόνους Ἰουδαίους μὴ πείσεσθαι , οἷς μεῖζον οὐδὲν ἂν προστρίψαιτο κακὸν ἢ λυμηνάμενος τὴν τοῦ ἱεροῦ σεμνότητα 0 .
κατήχηται δέ , ὅτι καὶ πάντων ἱερῶν τῶν πανταχοῦ κάλλιστόν ἐστιν ἐξ ἀπείρων χρόνων ἀπαύστοις καὶ ἀφειδέσι δαπάναις ἀεὶ προσκοσμούμενον 0 ·
δύσερις δὲ καὶ φιλόνεικος ὢν σφετερίσασθαι τοῦτο εἰς ἑαυτὸν διανοεῖται .
παρατέθηκται δὲ νῦν μᾶλλον ἢ πρότερον ἐξ ἐπιστολῆς , ἣν ἔπεμψε Καπίτων 0 .
φόρων ἐκλογεὺς ὁ Καπίτων ἐστὶ τῶν τῆς Ἰουδαίας , ἔχει δέ πως πρὸς τοὺς ἐγχωρίους ἐγκότως ·
πένης γὰρ ἀφιγμένος καὶ ἐξ ὧν νοσφίζεται καὶ παρεκλέγει ποικίλον τινὰ καὶ πολὺν πλοῦτον ἠθροικώς , εἶτα εὐλαβηθείς , μή τις αὐτοῦ γένηται κατηγορία , τέχνην ἐπενόησεν , ᾗ διαβολαῖς τῶν ἀδικηθέντων διακρούσεται τὰς αἰτίας .
ἀφορμὴν δὲ αὐτῷ δίδωσιν εἰς ὅπερ ἐβούλετο συντυχία τις τοιαύτη .
τὴν Ἰάμνειαν  πόλις δέ ἐστι τῆς Ἰουδαίας ἐν τοῖς μάλιστα πολυάνθρωπος   ταύτην  μιγάδες οἰκοῦσιν , οἱ πλείους μὲν Ἰουδαῖοι , ἕτεροι δέ τινες ἀλλόφυλοι παρεισφθαρέντες ἀπὸ τῶν πλησιοχώρων , οἳ τοῖς τρόπον τινὰ αὐθιγενέσιν ὄντες μέτοικοι κακὰ καὶ πράγματα παρέχουσιν , ἀεί τι παραλύοντες τῶν πατρίων Ἰουδαίοις 0 .